Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 17/1968. (IV. 14.) Korm. rendeletben szabályozott, „dolgozó
Paragraph Index: 565

1. számú melléklet A kisebbségi biztos 1997. évi hazai és nemzetközi programjának főbb eseményei A kisebbségi ombudsman intézményét Európában elsőként vezette be az 1993. évi kisebbségi törvény. 5 évvel a törvény megszületése és 3 évvel az intézmény tényleges létrejötte után is újító és bátor lépésnek tartják ezt számos európai országban, éppen ezért övezi a kisebbségi biztos munkáját nagy nemzetközi érdeklődés. Ezt bizonyítja a Budapesten akkreditált nagykövetségek diplomatáinak konzultációs igénye, a különböző külföldi delegációk számára szervezett találkozók és külföldi egyetemek, társadalmi szervezetek meghívásai, felkérései előadások megtartására. A mellékelt naptár tartalmazza mindazoknak a találkozóknak, előadásoknak a felsorolását, amelyeken a kisebbségi biztos a múlt év folyamán részt vett. Magyarország 1990. novembere óta tagja az Európa Tanácsnak és szakosodott szerveinek, így az Európa Tanács Rasszizmus és Intolerancia Elleni Bizottságának. A kisebbségi ombudsman 1997. májusa óta képviseli országunkat ebben a bizottságban. A múlt év plenáris üléseinek napirendi pontjai alapján a megvitatott kérdések a következő főbb csoportokra oszthatók: — az Európa Tanács és ezen belül az ECRI működésére, munkájára vonatkozó konkrét, többek között adminisztratív kérdések; — az Európa Tanács tagállamairól szóló országjelentések elkészítése és megvitatása, ajánlások elkészítése; — az ECRI szakosodott bizottságainak munkája; — a rasszizmus és intolerancia elleni küzdelem részeként beindított különböző kampánymunkák figyelemmel kísérése; — a rasszizmusról és intoleranciáról helyzetfelméréseket készítő kutatóintézetek munkájának értékelése; — az együttműködés különböző formáinak kialakítása az Európai Unióval és emberjogi nem kormányzati szervezetekkel. 1999/18/II. szám Az események naptári sorrendben Február

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes